जीवेन्द्रदेव गिरी
जीवेन्द्रदेव गिरी (जन्मः वि. सं. २००९ असार ८) नेपाली लेखक, समीक्षक, लोकवार्ताकार तथा बाल साहित्यकार हुन्। त्रिभुवन विश्वविद्यालय नेपाली केन्द्रीय विभागका प्राध्यापक, नेपाल प्रज्ञा प्रतिष्ठानका सदस्यसचिव भइसकेका उनी प्रगतिशील लेखक सङ्घका अध्यक्ष पनि हुन्।उनले विभिन्न सांस्कृतिक र भाषिक आन्दोलनको अगुवाइ पनि गरेका थिए।

प्रारम्भिक जीवन
उनी सुर्खेतको सिम्तामा जन्मिएका हुन्। सुर्खेतमै उनले विद्यालयमा शिक्षण पनि गरेका थिए।

शिक्षा
उनले 'सिम्तालीको भाषा वैज्ञानिक अध्ययन' शीर्षकमा वि.सं. २०६५ मा त्रिभुवन विश्वविद्यालयबाट विद्यावारिधि गरेका छन्।

प्रकाशित कृति
भेरी क्षेत्रीय नेपाली क्रियाको संरचनात्मक विश्लेषण
लोक साहित्यको अवलोकन
हाम्रो लोकगाथा
नेपाली बालपत्रिकाको बालसाहित्यमा योगदान
भाषाविज्ञान
भाषा र भाषिका
साहित्यकार जनकप्रसाद हुमागाईं
नेपाली लोकसाहित्यमा जनजीवन
अभिव्यक्ति र सिर्जनाः व्यक्तित्व र समालोचना
भाषा र नेपाली भाषा
नेपाली प्रगतिवादी साहित्यका विशिष्ट आयाम
रचनामा विवेचना 
नेपाली साहित्य शृङ्खला भाग १ र २ (२०५२) सह–लेखन

सम्पादित पत्रिका तथा पुस्तक
साहित्य सौगात
साहित्य सुमन
साहित्य कोसेली 
झिसमिसे
दीपशिखा
सुर्खेती कल्याण समाज स्मारिका
कविता–कोसेली
बालसाहित्य
रातो थुङ्गा
प्रलेस
युगदूत

सम्मान र पुरस्कार
महाकवि देवकोटा पुरस्कार, वि.सं. २०७६
षडानन्द पुरस्कार
शिक्षा दिवस पुरस्कार
सुर्खेती प्रतिभा पुरस्कार
दीपा–जनमत पुरस्कार

सन्दर्भ सामग्रीहरू

सन् १९५२ मा जन्म
नेपाली साहित्यकारहरू
नेपाली भाषाका लेखकहरू